Aktar diskussjonijet fuq bajjiet li jilqgħu l-klieb L-Uffiċċju tal-Kummisarju għall-Ħarsien tal-Annimali, f'stqarrija fuq il-paġna uffiċjali ta' Facebook, saħaq li għadhu kif ikkonkluda eżerċizzju estensiv bil-għan li janalizza s-sitwazzjoni kurrenti, fejn jidħlu bajjiet fil-gżejjer Maltin, li fihom jilqgħu lill-klieb. Dan għaliex mhux biss hemm nuqqas kbir ta' dawn it-tipi ta' bajjiet iżda l-infomazzjoni ezistenti dwar il-ftit li hawn, "toħloq ħafna konfużjoni." Filwaqt li l-uffiċju ipprovda lista ta' informazzjoni permezz ta' link mal-istess stqarrija, saħaq li d-diskussjonijiet għadhom għaddejjin ma' entitajiet u awtoritajiet differenti biex dawn il-bajjiet jiżdiedu iktar f'Malta u Għawdex